หอการค้าไทย ยืนยันความพร้อมสถานที่รองรับประชาชนฉีดวัคซีนโควิด-19 มั่นใจรัฐบาลจะสามารถฉีดวัคซีนครบ 100 ล้านโดสใน 6 เดือนตามเป้าหมาย
นายสนั่น อังอุบลกุล ประธานกรรมการหอการค้าไทย เปิดเผยถึงความร่วมมือในการจัดหน่วยบริการวัคซีน COVID-19 ให้ประชาชนในพื้นที่กรุงเทพฯ โดยยืนยันมีความพร้อมในการจัดเตรียมพื้นที่ฉีดวัคซีนให้กับประชาชน ซึ่งภาคเอกชนได้หาสถานที่สำหรับรองรับรวม 14 แห่ง และมั่นใจว่าภาครัฐจะสามารถจัดหาวัคซีนได้ครบ 100 ล้านโดส ซึ่งจะครอบคลุมประชาชนในพื้นที่ประมาณร้อยละ 70 ทั้งนี้ผู้ที่จะเข้ารับวัคซีนโควิด-19 จะต้องลงทะเบียนผ่าน Line Official “หมอพร้อม”สำหรับระยะถัดไปหอการค้าจังหวัดทั่วประเทศ จะบูรณาการทำงานร่วมกับผู้ว่าราชการจังหวัด ในการช่วยบริหารจัดการสถานที่ฉีดวัคซีนให้ครอบคลุมและมีประสิทธิภาพยิ่งขึ้น อย่างไรก็ดีมั่นใจว่าจำนวนวัคซีนโควิด-19 ที่จะนำมากระจายให้กับประชาชนในกรุงเทพฯ จะครบถ้วน พร้อมระบุ หอการค้าไทยและสมาชืกหอการค้าได้รวบรวมสิ่งของอุปโภคบริโภคที่จำเป็นในชีวิตประจำวัน มอบให้กับทาง กทม.เพื่อจำไปแจกจ่ายให้กับประชาชนที่ติดเชื้อโควิด-19 และต้องกักตัวภายในบ้านพัก เพื่อช่วยเหลือและแบ่งเบาภาระให้กับประชาชนที่ได้รับผลกระทบด้านนายญนน์ โภคทรัพย์  กรรมการบริหารหอการค้าไทย กล่าวว่า สิ่งสำคัญที่สุดเวลานี้คือ การฉีดวัคซีนโควิด-19 ซึ่งรัฐบาลมีความมุ่งมั่นที่จะฉีดวัคซีนให้ครบ 100 ล้านโดสภายใน 6 เดือน ขณะเดียวกันมองว่าพลังสังคม และการมีส่วนร่วมเป็นสิ่งจำเป็นในการแก้วิกฤติครั้งนี้  ซึ่งหอการค้าและสมาชิกได้บรูณาการร่วมกับสมาคมค้าปลีกไทย กระจายการจัดหาพื้นที่สำหรับรองรับประชาชนที่จะมารับวัคซีน 302 แห่งทั่วประเทศ ซี่งในส่วนจุดรับฉีดวัคซีนโควืด-19 ของกรุงเทพมหานครมีทั้งหมด 14 จุด รองรับประชาชนได้ประมาณ 20,000 โดสต่อวัน ทั้งนี้หอการค้าได้จัดเตรียมระบบคอมพิวเตอร์ เครื่องสแกน เพื่ออำนวยความสะดวกให้กับประชาชน รวมทั้งการจัดสถานที่พักฟื้น อาหาร น้ำดื่ม มารองรับประชาชน เพื่อให้ประชาชนได้รับการฉีดวัคซีนได้เร็วที่สุดตามที่รัฐบาลตั้งเป้าหมายไว้